conturării cît mai sugestive a perso- 
najului central, Chiriţa, dezvăluind 
resorturile lui sociale şi oferind cît 
mai multe elemente pentru ca spec- 
tatorul să ajungă cu ușurință la ge- 
neralizări. Interpreţii au fost lăsaţi 
să aibă aerul că joacă și se joacă 
cu personajele, aducind acolo unde 
trebuiau (şi atît cît trebuiau) uşoare 
accente de parodie. În ce priveşte cu- 
pletele, au fost lucrate cu conştiin- 
ciozitate şi interpretate mai mult 
decît corect. Decorurile semnate de 
Sergiu Singer s-au acordat perfect cu 
concepția regizorală. 

Din excelenta trupă de care dis- 
pune Teatrul Tineretului, regizoarea 
şi-a putut alcătui fără efort o dis- 
tribuţie adecvată. 

Arcadie Donos a desenat înfățișa- 
rea Chiriţei, ale cărei graţii zahari- 
site le-a mimat cu ușoară ostentație, 
subliniind incisiv amestecul de pros- 
tie şi înfumurare al personajului, por- 
nirile erotice întîrziate, împletite cu 
visurile de mărire. În ansamblu, se 
poate spune că Arcadie Donos s-a 
descurcat cu abilitate în acest prim 
rol de mare întindere şi de tradiție 
în care îl vedem şi care pune seri- 
oase probleme de tehnică actori- 
cească. sa ni s-a părut 
mai reuşită în actul II, cînd a dat 
o mare sugestivitate voluptăților pe 
care i le aduce isprăvnicia lui Bir- 
zoi, şi pe care le soarbe molcom, 
odată cu cafeaua şi aroma ţigărilor 


iește în genere rolurile, 
a dat cu expresivitate viață scenică 

profesorului Şarl. Renunţind să pună 
accentul pe pitorescul facil al lim- 
bajului stilcit pe care-l foloseşte per- 
sonajul, actorul a devenit — într-un 
fel — un comentator al acţiunilor 
Chiriţei şi odraslei sale. 

Sub aripa ocrotitoare de cloşcă a 
Chirițoaiei,  răzgiiatul netot Guliţă, 
predecesor al lui Goe, a apărut, în 
interpretarea lui Marin Moraru, ca 
un pui pipernicit la trup şi mai ales 
la minte, cu o mină veşnic plingă- 
reaţă şi nătîingă. Magda Popovici, in- 
genuă cu reale calități, a ştiut să 
schițeze candoarea Luluţei, pe care a 
înzestrat-o cu un farmec simplu, fără 
prețiozități, şi nu fără o umbră de 
ironie. Florin Vasiliu, cu mișcări şi 
gesturi pe care le execută cu agilita- 
tea şi precizia unui balerin, a im- 
pus atenţiei personajul Leonaș, ale 
cărui peripeții amoroase le-a privit 
ca pe un pretext pentru denunţarea 
moralei  Birzoienilor. 

De pe o poziţie actuală a fost 
conceput şi Ion (Alexandru Lungu), 
care apare nu ca un servitor ce în- 
curcă treburile stăpînilor din lipsă de 
istețime, ci cu bună ştiinţă, pentru 
a-și ride de ei. 

Mai puţin izbutit, în concepţie, a 
fost personajul Birzoi (Gh. Gîmă), 


sonajelor. Tipurile de ţărani care 
apar în figuraţie nu au fost redate 
consecvent cu linia în care a fost 
conceput Ion. Unele din ele au avut 
o linie caricaturală ce ar fi trebuit 
evitată. 


Ilie Rusu 


„HARAP ALB“, dramatizare de Nela Stroescu după basmul lui 
lon Creangă, şi „DE LA CLUJ LA POLUL SUD“ de György Mehes 


Din repertoriul foarte variat al Tea- 


Harap Alb, dramatizare de Nela Stro- 
escu, după cunoscutul basm al lui 
Ion Creangă, şi De la Cluj la Polul 
Sud, o piesă a lui György Mehes. Di- 
ferite ca temă, mod de realizare şi 


expresie artistică, cele două specta- 
cole sînt edificatoare în ceea ce pri- 
veşte activitatea actuală a teatrului. 

Prelucrarea Nelei Stroescu rămîne 
fidelă basmului original, cu modifi- 
cările impuse de transpunerea sce- 
nică. Reducţia a fost făcută cu dis- 
cernămînt, iar dinamizarea acțiunii 

s-a dovedit, de cele mai multe ori, 
binevenită. Povestea Crăişorului por- 
nit, în lunga sa călătorie, să înfrunte 
piedici şi primejdii, pedeapsa ce-l aş- 
teaptă pentru călcarea jurământului 
făcut tatălui său înainte de plecare, 
ajutorul pe care îl primeşte de la 
nişte făpturi ciudate și, în sfîrşit, tri- 
umful dreptăţii pasionează și astăzi, 

cu aceeași vigoare, pe micii specta- 
tori. Calitățile acestui basm trebuie 
însă căutate, în primul rînd, în pi- 
torescul şi frumuseţea lexicului. Re- 
plica e directă, lipsită de falsă .em- 
fază, cu rezonanță caldă, patriarhală. 
Vorba de duh, proverbul se amestecă 
în frază, punctînd textul cu umor şi 
înţelepciune. Sînt în acestea, mai de- 
grabă, reminiscențe ale copilăriei lui 
Nică al lui Ştefan a Petrii — aspi- 
rant permanent la bucate copioase şi 
autohtone, amator de şotii şi glume 
— decît cuvintele pompoase ale îm- 
păraţilor şi crailor. 

Spectacolul clujean reușește să pună 
în lumină frumuseţea basmului, păs- 
trînd caracterul lui popular. Regizo- 
rul Vasile Dan are meritul de a fi 
înscris o graţioasă coregrafie într-un 
ritm  antrenant şi susținut. Cadrul 
plastic (scenografia Edit Botar) a 
fost simplu, de bun-gust, deşi abuzul 
de alb, mai ales în primele tablouri, 
a deranjat prin suprapunerea forme- 
lor. 

Dintre interpreți am reținut pe Ho- 
rea Pop (Spînul), pentru varietatea 
mijloacelor de expresie şi studiul 
amănunțit al rolului, pe Carmen Po- 


Neghinuță), pentru compozițiile lor 
pline de vervă, şi pe Elena Voicu 
(Bătrîna). Eftimiu Pandrea (Harap 
Alb) a mînuit păpuşa cu virtuozitate 
şi a mişcat-o frumos, dar vocea voa- 
lată a scăzut registrul în interpre- 
tarea vocală. S-au mai remarcat Sma- 
randa Stratanov, Gabriela Delly şi 
Fabiola Pop (grupul celor trei dom- 
nițe), precum şi Emil Badea (Gerilă). 
>= > 

Piesa lui György Mehes este ceea 

ce se cheamă un basm modern. În 


acțiune se amestecă, alături de copii 
din zilele noastre, oameni de zăpadă 
care vorbesc şi suferă, iar alături de 
pilotul avionului sau căpitanul de 
vas — pești fantastici, într-un feeric 
decor submarin. Subiectul piesei De 
la Cluj la Polul Sud e simplu. În- 
duioşat de soarta Omului de zăpadă, 
pe care razele nemiloase ale soarelui 
de primăvară ameninţă să-l topească, 
Öcsi se hotărăşte să-l salveze. Închis 
într-un frigider „Fram“, Omul de ză- 
padă va călători pe bordul unui 
avion, la Polul Sud, găsind acolo un 
climat mai favorabil existenței sale. 
Călătoria nu este lipsită de peripeții. 
Scurta escală în Africa Centrală ne 
aduce o imagine a exploatării colonia- 
liste, iar adîncul oceanului îl îmbie pe 
Gesi, ajuns la punctul terminusal că- 
lătoriei, să se transforme în scafandru. 

Lăudabilă prin intenţia de a pre- 
zenta  spectatorilor-copii aspecte de 
viață pe meridiane diferite, de a le 
îmbogăți interesul pentru geografie 
şi de a le stimula fantezia, piesa lui 
György Mehes nu reuşeşte însă să 
ni se prezinte ca o lucrare închegată. 
Acțiunea e forțată, iar tablourile le- 
gate arbitrar. Oricare scenă ar lipsi 
în desfăşurare, absența ei ar trece 
nesimţită. Tendința de senzațional e 
supărătoare, iar replica se rostogo- 
leşte egal, fără vervă. 

Spectacolul a dat ocazie mînuito- 
rului D. Szabo Lajos să debuteze ca 
regizor. El a izbutit să realizeze o 
mişcare vie în scenă şi să pună în 
valoare calitățile  mînuitorilor, dar 
n-a reuşit să rezolve slăbiciunile unui 
text anemic. Cadrul plastic (sceno- 
grafia — Ballo Zoltan) a fost 
cînd prea încărcat (decorul continen- 
tului negru), cînd de un simplism 
neartistic (scena de pe vas). 

Dincolo de ingratitudinea textului, 
mînuitori ca Janos Peter (Omul de 
zăpadă), Dezso Benedek (Căpitanul 
vasului), Zsuzsa Laczka (Öcsi) şi Julia 
Sigmond (Öcsi de zăpadă) şi-au re- 
afirmat talentul. 

